*Редни број часа*

101

*Наставна тема*: Природни бројеви до 100

*Наставна јединица*: За толико мањи број. За колико је један број мањи од другог

*Циљ часа*: усвајање појма „за толико мањи број“ на конкретним примерима

*Тип часа*: обрада

*Облик рада*: фронтални, индивидуални

*Метода рада*: демонстративна, разговор, илустративна, метода писаних радова

*Наставна средства*: конкретни предмети, *Математика*, стрaна 94

*Ток и садржај часа*

*Уводни део часа*

– На једну полицу ставити шест књига, а на другу две. Питати ученике на којој полици има мање књига и за колико.

– Ученици треба да закључе да ће одузимањем одредити за колико је број два мањи од броја шест.

*Главни део часа*

– Приказати графички:

– Записивање једнакости: 6 – 2 = 4

– Читамо: „Број 4 је за 2 мањи од 6“, или: „Два је мање од 6 за 4.“

– Повезати са сликом у уџбенику, на страни 94.

– На основу дате једнакости, ученици треба да кажу за колико је један број мањи од другог.

– Израда првог задатка у уџбенику.

*Завршни део часа*

У завршном делу часа наставник усмено поставља питања за колико је неки број мањи од другог, а ученици одговарају.

*Анализа часа (запажања наставника)*

*Редни број часа*

102

*Наставна тема*: Природни бројеви до 100

*Наставна јединица*: За толико мањи број. За колико је један број мањи од другог

*Циљ часа*: примена односа „за толико мањи број“ на задацима

*Тип часа*: утврђивање

*Облик рада*: фронтални, индивидуални

*Метода рада*: разговор, метода писаних радова

*Наставна средства*: конкретни предмети, дидактички материјал, *Математика*, стрaна 94

*Ток и садржај часа*

*Уводни део часа*

На конкретним примерима и помоћу дидактичког материјала обновити однос „за толико мањи број“.

*Главни део часа*

– Читање и записивање једнакости, на пример, 9 – 4 = 5 читамо: „Број 5 је за 4 мањи од 9.“

– Решавање табеле у којој ученици треба да израчунају који је број „за толико мањи“ од датог броја.

– Израда задатака на основу текстуалног записа:

* Који је број за \_\_\_ мањи од \_\_\_?
* За колико је број \_\_\_ мањи од броја\_\_\_?

– Када наставник утврди да су ученици схватили однос „за толико мањи“, може га применити у сложенијим текстуалним задацима, на пример:

* + Маја је имала седам стикера, а Зорана један стикер мање. Колико је стикера имала Зорана?

– Самостални рад у уџбенику, страна 94, задаци 2, 3 и 4, око 15 минута.

*Завршни део часа*

Анализа задатака и провера тачности решења.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

103

*Наставна тема*: Природни бројеви до 100

*Наставна јединица*: За толико већи број. За толико мањи број

*Циљ часа*: утврђивање односа „за толико већи број“ и „за толико мањи број“ применом на текстуалним задацима

*Тип часа*: утврђивање

*Облик рада*: фронтални, индивидуални, рад у паровима

*Метода рада*: разговор, метода писаних радова

*Наставна средства*: наставни листић, *Забавна математика*, стрaна 34

*Ток и садржај часа*

*Уводни део часа*

У уводном делу часа ученици решавају табеле у *Забавној математици*, на страни 34 (2. задатак). Када их реше, проверавају у пару помоћу решења с табле или с графо-фолије.

*Главни део часа*

– За увежбавање односа „за толико већи“ и „за толико мањи“ број користити израчунавање и читање једнакости.

– Ученици решавају текстуалне задатке: 1. и 3. задатак у *Забавној математици*, на страни 34.

– У другом делу часа дати петнаестоминутну проверу, а задаци могу бити:

1. Број 5 увећај за 4.
2. Број 10 умањи за 7.
3. За колико је број 8 већи од броја 2?
4. За колико је број 1 мањи од броја 6?
5. Горан је урадио 5 задатака из математике, а Рајко за 2 задатка више од њега. Колико је задатака урадио Рајко?

*Завршни део часа*

Повратна информација.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

104

*Наставна тема*: Природни бројеви до 100

*Наставна јединица*: Сабирање и одузимање – текстуални задаци

*Циљ часа*: примена знања о сабирању и одузимању решавањем текстуалних задатака

*Тип часа*: утврђивање

*Облик рада*: фронтални, индивидуални

*Метода рада*: демонстративна, разговор, метода писаних радова

*Наставна средства*: слика, *Математика*, стрaна 95

*Ток и садржај часа*

*Уводни део часа*

На основу слике коју наставник изабере ученици покушавају да саставе текст задатка. Може се искористити било која слика на основу које ученици могу да саставе адекватан текст.

*Главни део часа*

– Ученици су се до сада сусретали с једноставнијим текстуалним задацима.

– Решавање текстуално записаних задатака:

* Наставник на табли, а ученици у свескама записују један текстуални задатак.
* Када се задатак запише, наставник објашњава колико је важно текст добро прочитати и више пута ако је потребно.
* Након усвајања текста, наставник уводи ученике у процес решавања.
* Ученици треба да схвате шта се тражи у задатку, односно шта треба да се израчуна.
* Поставити правилно израз и израчунати.
* Након рачуна, наставник записује одговор.

– Израда текстуалних задатака у уџбенику, на страни 95, око 25 минута.

*Завршни део часа*

Ученици самостално састављају текст задатка на основу датог израза.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

105

*Наставна тема*: Природни бројеви до 100

*Наставна јединица*: Сабирање и одузимање до 10

*Циљ часа*: утврђивање до сада стечених знања о сабирању и одузимању, применом на задацима

*Тип часа*: утврђивање

*Облик рада*: фронтални, индивидуални, рад у паровима

*Метода рада*: разговор, метода писаних радова

*Наставна средства*:материјал за уводну активност, *Математика*, стрaна 96,*Забавна математика*, страна 35

*Ток и садржај часа*

*Уводни део часа*

Ученици раде у паровима. Наставник нуди ученицима неколико примера збирова и разлика, на графо-фолији или картончићима на којима су исписане једнакости. Неке од њих су тачне, а неке су погрешне. Задатак парова је да пронађу само тачне једнакости.

*Главни део часа*

– За увежбавање сабирања и одузимања користити различите типове задатака.

– Израда задатака у уџбенику, на страни 96, око 20 минута.

– Ученици решавају табеле, „математичко дрво“, уписују знак + или – тако да једнакост буде тачна, састављају једнакости од понуђених бројева, проналазе тачне једнакости.

– Након увежбавања, ученици самостално решавају задатке у *Забавној математици*, на страни 35, око 15 минута. Ученици решавају први задатак и уписују слова из датог кључа. Објаснити им како се користи кључ. У другом задатку, након што га реше боје поља на слици, а када све реше и обоје, добиће слику једне животиње.

*Завршни део часа*

Провера тачности урађених задатака. У првом задатку ученици помоћу кључа треба да добију речи: глиста, враба и сврака, а у другом слику камиле.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

106

*Наставна тема*: Природни бројеви до 100

*Наставна јединица*: Сабирање и одузимање до 10

*Циљ часа*: утврђивање и проширивање знања о сабирању и одузимању у блоку бројева до 10

*Тип часа*: утврђивање

*Облик рада*: фронтални, индивидуални

*Метода рада*: разговор, метода писаних радова

*Наставна средства*:*Забавна математика*, стрaне 36, 37, 38

*Ток и садржај часа*

*Уводни део часа*

У уводном делу часа ученици раде задатак у *Забавној математици*, на страни 36. Поред задатака налази се недовршена слика.Ученици решавају задатке и решења по реду повезују цртама. Ако су решења тачна, довршиће слику.

*Главни део часа*

– Израда задатака у *Забавној математици*, на страни 37, око 15 минута

– У четвртом задатку ученици решавају текстуалне задатке, а затим помоћу кључа уписују слова. Решење је реч „цвет“.

– У следећем задатку ученици израчунавају збирове и разлике. Сваком решењу одговара по једно слово. Када упишу слова на одређена места, добиће реч „забава“.

– Ученици самостално раде задатке у *Забавној математици*, на страни 38, око 15 минута. Решавају текстуално записане задатке и поред резултата уписују одговарајуће слово из кључа, а треба да добију име једне животиње.

*Завршни део часа*

Анализа задатака и провера тачности решења – задаци су успешно решени ако су ученици помоћу кључа добили реч „петао“.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

107

*Наставна тема*: Природни бројеви до 100

*Наставна јединица*: Сабирање и одузимање до 10

*Циљ часа*: даљи рад на утврђивању сабирања и одузимања и обрађене терминологије у овим операцијама

*Тип часа*: утврђивање

*Облик рада*: фронтални, индивидуални

*Метода рада*: разговор, метода писаних радова

*Наставна средства*: неколико комплета домина, *Математичке степенице 1*,стране 29, 123, *Забавна математика*, стрaне 39, 40

*Ток и садржај часа*

*Уводни део часа*

– Ученици су подељени у групе и играју се доминама. Наставник сугерише како се плочице слажу једна до друге.

– Једна од варијаната је класична игра домина. Победник је онај ко први остане без плочице.

– Друга варијанта: користећи домине, наставник може дати задатак ученицима да пронађу две плочице на којима ће збир или разлика тачкица бити, на пример, 6.

*Главни део часа*

– За даље увежбавање сабирања и одузимања користити задатке у *Забавној математици*, на страни 39. Ученици решавају текстуалне задатке и помоћу кључа добијају имена две животиње: срна и сова.

– Током рада подсетити ученике на термине „први и други сабирак“, „збир“, „умањеник“, „умањилац“ и „разлика“.

– Решавање задатака на страни 40. У првом задатку ученици дописују број који недостаје тако да једнакост буде тачна, а у другом рачунају збир три сабирка. Када реше задатке, боје одговарајућа поља на сликама. Помоћу сликаа које су добили након решавања и бојења проверити да ли су ученици тачно решили задатке.

– Самостални рад на наставном листу III. 8, у *Математичким степеницама 1*, на страни 29, око 20 минута.

*Завршни део часа*

Ученици самостално проверавају тачност урађених задатака помоћу решења са стране 123.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

108

*Наставна тема*: Природни бројеви до 100

*Наставна јединица*: Сабирање и одузимање до 10

*Циљ часа*: систематизација знања о сабирању и одузимању, решавањем задатака

*Тип часа*: утврђивање

*Облик рада*: фронтални, индивидуални, групни

*Метода рада*: разговор, метода писаних радова

*Наставна средства*: *Забавна математика*, стрaне 41, 42, 43

*Ток и садржај часа*

*Уводни део часа*

Ученици су подељени у групе. Задатак сваке групе јесте да напише што више могућих збирова и разлика чији је резултат, на пример, број 5. У записивању ученици могу користити збир више сабирака или разлику више бројева. Победник је група која има највише комбинација.

*Главни део часа*

– За увежбавање сабирања и одузимања користити задатаке у *Забавнојматематици*,на страни 41.

– Ученици решавају задатке попуњавањем празних поља, у која треба да упишу број тако да једнакост буде тачна. Када тачно реше задатке, помоћи ће сваком зецу да пронађе праву стазу којом стиже до купуса.

– Решавање текстуалних задатака са 42. стране. Наставник дели ученике у уједначене хетерогене групе. Скреће им пажњу да пажљиво читају текст задатака и да „Београд“.−правилно поставе израз, да би добили тачан резултат. Када реше задатке, у кружиће помоћу кључа уписују одговарајућа слова. Групе које су тачно решиле задатке добиће тражену реч

*Завршни део часа*

Час завршити задацима са 43. стране, у којима ученици рачунају и боје поља на сликама бојом која одговара решењу.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

109

*Наставна тема*: Природни бројеви до 100

*Наставна јединица*: Веза сабирања и одузимања

*Циљ часа*: уочавање везе између сабирања и одузимања и употреба на практичним примерима

*Тип часа*: обрада

*Облик рада*: фронтални, индивидуални

*Метода рада*: демонстративна, разговор, илустративна, метода писаних радова

*Наставна средствa*: конкретни предмети и бића, *Математика*, стрaна 97

*Ток и садржај часа*

*Уводни део часа*

– Издвојити пет дечака и четири девојчице. Утврдити да их укупно има девет.
Записати: 5 + 4 = 9

– Питати ученике да ли се збир може записати на други начин и при том их подсетити на замену места сабирака.
Записати: 4 + 5 = 9

– Затим рећи девојчицама да оду на своја места. Ученици закључују да је остало пет дечака. Записати: 9 – 4 = 5

– Вратити девојчице у групу и рећи дечацима да оду на своја места. Ученици закључују да су остале четири девојчице.
Записати: 9 – 5 = 4

*Главни део часа*

– Пример приказати графички:

– На основу сва четири примера ученици треба да уоче везу између сабирања и одузимања и то да су истим бројевима записали четири једнакости – две једнакости са сабирањем и две једнакости с одузимањем.

– Графичким приказом дати још неколико примера у којима ће ученици лакше уочити везу сабирања и одузимања.

– Објаснити ученицима да се једнакости могу записати и на други начин, тако да лева и десна страна једнакости замене места: 9 = 5 + 4 9 = 4 + 5

5 = 9 – 4 4 = 9 – 5

– Ученици решавају задатке 1, 2 и 3, у уџбенику, на страни 97, око 15 минута.

*Завршни део часа*

Ученици самостално решавају 4. задатак, у коме помоћу бројева 4, 6 и 2 треба да запишу две једнакости са сабирањем и две једнакости с одузимањем. Када заврше, читају добијене једнакости.

*)*

*Школа*

*Наставник*

*Разред и одељење*

*Датум*

*Редни број часа*

110

*Наставна тема*: Природни бројеви до 100

*Наставна јединица*: Веза сабирања и одузимања

*Циљ часа*: проширивање знања о вези сабирања и одузимања решавањем задатака

*Тип часа*: утврђивање

*Облик рада*: фронтални, индивидуални

*Метода рада*: разговор, метода писаних радова

*Наставна средства*: дидактички материјал, наставни листић, *Забавна математика*, стрaна 46

*Ток и садржај часа*

*Уводни део часа*

У уводном делу часа обновити везу сабирања и одузимања тако што ученици на основу графичког приказа записују осам једнакости. Ученици излазе пред таблу, записују једнакост и објашњавају, а остали прате рад и у случају да неко погреши, исправљају грешку.

*Главни део часа*

– На примерима помоћу дидактичког материјала ученици записују једнакости.

– Писање једнакости од датих бројева.

– Објаснити ученицима везу између сабирања и одузимања тако што резултат сабирања могу проверити одузимањем, а резултат одузимања могу проверити сабирањем.

– Израда задатака у *Забавној математици*, на страни 46, око 20 минута.

– У другом делу часа дати десетоминутну проверу, са следећим задацима:

* 1. На основу слике запиши две једнакости са сабирањем и две једнакости са одузимањем
	2. Израчунај, а затим резултат провери сабирањем.
	10 – 6 = \_\_

\_\_\_\_\_\_\_\_\_\_\_\_

\_\_\_\_\_\_\_\_\_\_\_\_

* 1. Помоћу бројева 5, 2 и 7 напиши осам једнакости.

*Завршни део часа*

Повратна информација.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

111

*Наставна тема*: Природни бројеви до 100

*Наставна јединица*: Непознати број код сабирања

*Циљ часа*: уочавање и схватање непознатог броја код сабирања, на конкретним примерима

*Тип часа*: обрада

*Облик рада*: фронтални, индивидуални, рад у паровима

*Метода рада*: демонстративна, разговор, илустративна, метода писаних радова

*Наставна средства*: дидактички материјал, *Математика*, стрaна 98

*Ток и садржај часа*

*Уводни део часа*

У уводном делу часа на примеру обновити теминологију сабирања: први сабирак, други сабирак, збир и сабирање.

*Главни део часа*

– Непознати број код сабирања може се усвојити помоћу конкретног материјала.

– Рећи ученицима да издвоје четири жетона или штапића. Питати ученике колико треба додати жетона да би имали шест. Ученици могу додати један жетон, пребројати, затим још један, пребројати, и закључити да су додали два жетона да би имали шест.

– Приказати графички:

– Ученици доцртавају елементе који недостају да би добили одређени збир.

– Непознати број код сабирања приказати помоћу „држача места“, то јест празног квадратића у који треба уписати број да би једнакост била тачна.

4 + \_\_ = 6

– Анализа сликовног примера у уџбенику, на страни 98.

– Израда 1. задатка, у коме треба да допишу сабирак који недостаје.

– У 2. задатку на основу текстуалног записа ученици треба да допишу број који недостаје.

*Завршни део часа*

Ученици у паровима састављају текст задатка у којем ће бити непознат један од сабирака. Парови читају састављене задатке, а наставник и остали ученици анализирају текстове и исправљају грешке ако се појаве.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

112

*Наставна тема*: Природни бројеви до 100

*Наставна јединица*: Непознати број код сабирања

*Циљ часа*: одређивање непознатог броја код сабирања, у задацима

*Тип часа*: утврђивање

*Облик рада*: фронтални, индивидуални

*Метода рада*: разговор, метода писаних радова

*Наставна средства*:*Забавна математика*, стрaна 47

*Ток и садржај часа*

*Уводни део часа*

У уводном делу часа ученици читају задатке које су састављали прошлог часа и решавају их.

*Главни део часа*

– За увежбавање користити задатке у којима ће ученици уписивати сабирке који недостају.

– Затим прећи на увежбавање задатака на основу текстуалног записа.

– Самостално решавање задатака у *Забавној математици*, на страни 47, око 20 минута. Ученици треба да упишу сабирке који недостају. Када заврше, боје поља на сликама и треба да добију три слова која чине једну реч.

*Завршни део часа*

Провера тачности урађених задатака, помоћу обојених слика. Ако су тачно решили све задатке, ученици треба да добију слова С, А, Т, односно, њиховим спајањем, реч „сат“.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

113

*Наставна тема*: Природни бројеви до 100

*Наставна јединица*: Непознати број код одузимања

*Циљ часа*: уочавање и схватање непознатог броја код одузимања, на конкретним примерима

*Тип часа*: обрада

*Облик рада*: фронтални, индивидуални

*Метода рада*: демонстративна, разговор, илустративна, метода писаних радова

*Наставна средства*: конкретни предмети, дидактички материјал, *Математика*, стрaна 99

*Ток и садржај часа*

*Уводни део часа*

У уводном делу часа на примеру обновити терминологију одузимања: умањеник, умањилац, разлика и одузимање.

*Главни део часа*

– Непознати број код одузимања може се усвојити помоћу конкретног материјала.

– Најпре обрадити пример када је непознат умањилац, јер је ученицима то лакше. Рећи ученицима да издвоје 8 жетона. Питати их колико жетона треба сколонити да остане пет. Могу одузимати по један жетон док не остане пет и на крају закључити да су одузели три жетона.

 \_\_ = 5−– Записати: 8

– Затим обрадити пример када је непознат умањеник, што је ученицима увек много теже и због тога треба више пажње посветити израчунавању непознатог умањеника. Рећи ученицима да издвоје једну чачкалицу и поломе је, а са стране да одвоје четири целе, неполомљене чачкалице. Питати ученике колико је било целих чачкалица ако је једна поломљена, а остало их је четири. Ученици ће лако пребројавањем поломљене и целих чачкалица закључити да их је било пет.

 1 = 4−– Записати: \_\_

– На основу слика у уџбенику, на страни 99, ученици одређују непознати умањеник и умањилац – свећице које су се угасиле, увели цветови, издувани балони и поједене крушке.

– Израда 1. и 2. задатка.

*Завршни део часа*

Ученици записане једнакости, једну у којој је непознат умањеник и једну у којој је непознат умањилац, приказују графички.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

114

*Наставна тема*: Природни бројеви до 100

*Наставна јединица*: Непознати број код одузимања

*Циљ часа*: одређивање непознатог броја код одузимања, у задацима

Тип часа: утврђивање

Облик рада: фронтални, индивидуални, рад у паровима

*Метода рада*: разговор, метода писаних радова

*Наставна средства*: конкретни предмети, дидактички материјал, *Забавна математика*, стрaна 48

*Ток и садржај часа*

*Уводни део часа*

– Помоћу дидактичког материјала ученици радећи у пару записују једнакости. Наставник каже да један ученик издвоји седам жетона, а да му друг из клупе узме неколико. Записују једнакост. Ученик треба да пребројавањем преосталих жетона каже колико је његов пар узео.

– Затим им каже да један од њих поломи три чачкалице од неколико чачкалица које у руци држи његов пар. Он затим пребројава колико му је чачкалица остало у руци. Записују једнакост. Питати их колико су имали чачкалица пре него што су поломили три.

*Главни део часа*

– За увежбавање користити задатке у којима ће ученици уписивати умањеник или умањилац који недостаје.

– Затим прећи на решавање задатака на основу текстуалног записа.

– Самостални рад на задацима у *Забавној математици*, на страни 48, око 20 минута. Ученици треба да упишу умањенике и умањиоце који недостају. Када заврше, боје одговарајућа поља на сликама.

*Завршни део часа*

Анализа задатака и провера тачности решења.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

115

*Наставна тема*: Природни бројеви до 100

*Наставна јединица*: Бројевна права

*Циљ часа*: представљање бројева на правој линији, усвајање појма бројевне праве

*Тип часа*: обрада

*Облик рада*: фронтални, индивидуални

*Метода рада*: демонстративна, разговор, метода графичких радова

*Наставна средства*: наставни листић,*Математика*, стрaна 100

*Ток и садржај часа*

*Уводни део часа*

На табли нацртати велики правоугаоник подељен на једанаест делова. Наставник, на пример, у први део правоугаоника уписује нулу, у трећи број два, а ученици у остале делове треба да редом запишу преостале бројеве.

*Главни део часа*

– Ученици су претходном активношћу добили траку с бројевима до десет, која подсећа на бројевну праву.

– Приказати бројевну праву као праву линију на којој су растојања између сваке две тачке једнака. Придружити бројеве тачкама – испод сваке тачке записати одговарајући број.

– Ученици цртају у свескама бројевну праву и обележавају бројеве испод тачака.

– На бројевној правој лако се могу уочити претходници и следбеници бројева, односи „мањи од“ и „већи од“, као и различита сабирања и одузимања.

– На уводном примеру у уџбенику, на страни 100, ученици уочавају приказ сабирања и одузимања на бројвној правој.

– Израда задатака у уџбенику, око 10 минута.

*Завршни део часа*

У завршном делу часа ученици добијају листић на коме су графички представљена сабирања и одузимања на бројевној правој. Нека од њих су тачна, а нека погрешна. Задатак ученика је да пронађу грешке.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*:

116

*Наставна тема*: Природни бројеви до 100

*Наставна јединица*: Бројевна права

*Циљ часа*: приказивање збира и разлике на бројевној правој

*Тип часа*: утврђивање

*Облик рада*: фронтални, индивидуални

*Метода рада*: разговор, метода графичких радова

*Наставна средства*: *Математика*, стрaна 101,*Забавна математика*,страна 49

*Ток и садржај часа*

*Уводни део часа*

Наставник црта бројевну праву, а ученици испод сваке тачке записују одговарајући број. Обновити знања о претходнику, следбенику и односима „мањи од“ и „већи од“.

*Главни део часа*

– Ученици цртају бројевну праву и бележе бројеве. Објаснити ученицима да се на бројевној правој могу приказати сви бројеви.

– На бројевној правој помоћу стрелица ученици приказују одређени збир или разлику.

– За даље увежбавање користити задатке у уџбенику, на страни 101, око 15 минута.

– Самостални рад на задацима у *Забавној математици*, на страни 49, око 15 минута. Ученици треба да запишу на бројевној правој бројеве који недостају, да на основу слике запишу збир или разлику, и да помоћу бројевне праве саберу или одузму бројеве.

*Завршни део часа*

Анализа задатака и провера тачности решења.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

117

*Наставна тема*: Природни бројеви до 100

*Наставна јединица*: Сабирање и одузимање до 10

*Циљ часа*: систематизација знања о сабирању и одузимању до 10, вези између сабирања и одузимања, непознатом броју код сабирања и одузимања и приказивању рачунских операција на бројевној правој

*Тип часа*: систематизација

*Облик рада*: фронтални, индивидуални, групни

*Метода рада*: разговор, метода писаних радова

*Наставна средства*: неколико комплета домина,*Математичке степенице 1*, стране 30, 124,*Математика*,стрaна 102

*Ток и садржај часа*

*Уводни део часа*

– У уводном делу часа могу се користити домине за увежбавање сабирања и одузимања и одређивање броја који је „за толико већи“ или „за толико мањи“.

– Ученици раде у групама. Наставник може дати задатак да пронађу две плочице на којима ће збир тачкица бити 9, или три плочице чији ће збир тачкица бити 10. Исту активност користити за увежбавање одузимања.

– Следећи задатак је да ученици издвоје плочице на којима је број тачкица већи од 3 или мањи од 5.

– Један од задатака може бити да издвоје плочицу на којој је број тачкица за 4 мањи од 10 или за 2 већи од 3, и слично.

*Главни део часа*

– Утврђивање и проширивање знања о сабирању и одузимању бројева до 10, вези сабирања и одузимања, израчунавању броја који је „за толико већи“ или „за толико мањи“, одређивању непознатог броја и бројевној правој може се спровести различитим активностима и израдом задатака.

– Из сваке области урадити задатак и проверити да ли ученици правилно користе математичку терминологију.

– Ученици подељени у уједначене хетерогене групе решавају задатке на наставном листу III. 9, у *Математичким степеницама 1*, на страни 30, а затим помоћу решења са стране 124 проверавају тачност урађених задатака.

– Самостални рад на задацима у уџбенику, на страни 102, око 25 минута.

*Завршни део часа*

Анализа и провера тачности урађених задатака.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

118

*Наставна тема*: Природни бројеви до 100

*Наставна јединица*: Пета провера знања

*Циљ часа*: процењивање нивоа усвојеног знања и оспосoбљавање ученика за самосталан рад

*Тип часа*: провера усвојености знања

*Облик рада*: самостални рад

*Метода рада*: разговор, метода писаних радова

*Наставна средства*: наставни листић

*Ток и садржај часа*

*Уводни део часа*

– Дељење листића и давање упутстава за рад. Ученицима скренути пажњу да не брзају у раду и да пажљиво слушају наставника док објашњава. Наставник чита сваки задатак, а у току рада даје додатна објашњења.

– Време предвиђено за уводни део часа је око 5 минута.

*Главни део часа*

– Самостални рад ученика и израда задатака на наставном листићу.

– Време предвиђено за рад – око 30 минута.

*Завршни део часа*

– Повратна информација – процена успешности решавања задатака, увид у тежину задатака и евиденција урађеног.

– Време предвиђено за рад – око 10 минута.

*Анализа часа (запажања наставника)*

*Редни број часа*

119

*Наставна тема*: Природни бројеви до 100

*Наставна јединица*: Бројеви 11, 12, 13, 14, 15

*Циљ часа*: усвајање бројева на конкретном материјалу, правилно читање и писање бројева од 11 до 15

*Тип часа*: обрада

*Облик рада*: фронтални, индивидуални

*Метода рада*:демонстративна, разговор, илустративна, метода писаних радова

*Наставна средства*:конкретни предмети, дидактички материјал, наставни листић

*Ток и садржај часа*

*Уводни део часа*

– Упознавање с бројевима од 11 до 15 ређањем и бројањем предмета. Наставник слаже 10 коцкица (кутијица), а ученици их броје. Било би добро да је скуп од десет кутијица у једној боји. Затим додати једну коцкицу. Ученици лако могу да схвате да се број кутијица увећао за један и да бројањем дођу до броја 11.

– Додавањем кутијица доћи до броја 15.

*Главни део часа*

– Сваки број ученици приказују дидактичким материјалом.

– Затим га приказују графички, цртањем кружића или квадратића.

– Записивање бројева цифрама и речима. Обратити пажњу на записивање бројева – двоцифрени бројеви се записују у једном квадратићу свеске. Скренути пажњу на правилно записивање бројева речима, указати на уобичајене грешке код писања, на пример: „једанаест“ је правилно, а „једанајест“ или „једанест“ је неправилно.

– Ученици су на дидактичком материјалу лако могли да уоче за колико је сваки од бројева већи од 10. Сваки број записати у облику збира броја 10 и бројева 1, 2, 3, 4 и 5.

10 + 1 = 11 10 + 2 = 12 10 + 3 = 13 10 + 4 = 14 10 + 5 = 15

– Пре сабирања и одузимања обновити сабирање и одузимање у блоку бројева до 10, а затим обради прићи поступно. Сабирати двоцифрени и једноцифрени број по аналогији са сабирањем и одузимањем у првој десетици:

2 + 3 = 5 12 + 3 = 15

– Одузимање једноцифреног од двоцифреног броја повезати с одузимањем у првој десетици:

5 – 2 = 3 15 – 2 = 13

*Завршни део часа*

На листићима понудити ученицима правилно и неправилно записане бројеве за сваки од обрађених бројева. Њихов задатак је да пронађу само оне који су правилно написани.

*Анализа часа (запажања наставника)*

*Школа*

*Наставник*

*Разред и одељење*

*Датум*

*Редни број часа*

120

*Наставна тема*: Природни бројеви до 100

*Наставна јединица*: Бројеви 11, 12, 13, 14, 15

*Циљ часа*: правилно читање и записивање бројева од 11 до 15, проширивање знања о упоређивању, сабирању и одузимању до броја 15

*Тип часа*: утврђивање

*Облик рада*: фронтални, индивидуални, рад у паровима

*Метода рада*: разговор, метода писаних радова

*Наставна средства*: дидактички материјал, *Математика*, стрaна 103

*Ток и садржај часа*

*Уводни део часа*

Ученици у паровима формирају скупове на основу инструкција наставника, које могу бити усмене, или записане цифрама или речима.

*Главни део часа*

– Утврдити да ли ученици правилно читају и пишу бројеве од 11 до 15.

– Вежбати писање бројева у уџбенику, на страни 103.

– Упоређивати бројеве и уочавати претходнике и следбенике:

* Који је број за 1 већи од броја 12 или за 1 мањи од броја 14?
* Који се број налази између бројева 13 и 15?
* Који је број већи од 12, а мањи од 14?

– Ређати бројеве од најмањег до највећег и обратно.

– Вежбати сабирање и одузимање до 15.

– Израда задатака са сабирањем и одузимањем – 2. и 4. задатак у уџбенику.

– Самостални рад на задацима 5, 6, 7 и 8, на страни 104, око 15 минута.

*Завршни део часа*

Анализа и провера тачности урађених задатака.

*Анализа часа (запажања наставника)*